stanford-oval/wikipedia huggingface dataset:
การระบาดทั่วของโควิด-19 ในประเทศอาร์มีเนีย

การแพร่ระบาดของไวรัสโควิด-19 อย่างต่อเนื่องในประเทศอาร์มีเนีย
| การระบาดทั่วของโควิด-19 ในประเทศอาร์มีเนีย |
| --- | --- |
โรค: โควิด-19
สายพันธุ์ไวรัส: SARS-CoV-2
สถานที่: ประเทศอาร์มีเนีย
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยต้นปัญหา: เยเรวาน
ผู้ป่วยยืนยันสะสม: 355,662 คน
หาย: 211,634 คน
เสียชีวิต: 8,033 คน
การฉีดวัคซีน: แม่แบบ:COVID-19 data/Text (total vaccinated) แม่แบบ:COVID-19 data/Text (fully vaccinated) แม่แบบ:COVID-19 data/Text (doses administered)
เว็บไซต์ของรัฐบาล
A Unified Information Platform for Combating Coronavirus   National Center for Disease Control and Prevention
การระบาดทั่วของโควิด-19 ในประเทศอาร์มีเนีย เป็นส่วนหนึ่งของการแพร่ระบาดทั่วโลกของโรคติดเชื้อไวรัสโคโรนา 2019 (COVID-19) ซึ่งเกิดจากไวรัสโคโรนาสายพันธุ์ใหม่ (SARS-CoV-2) ไวรัสดังกล่าวได้รับการยืนยันว่ามาถึงประเทศอาร์มีเนียในวันที่ 1 มีนาคม ค.ศ. 2020 เมื่อมีรายงานผู้ป่วยรายแรก โรคติดเชื้อไวรัสโคโรนา 2019 เกิดจากไวรัสสายพันธุ์ใหม่ที่เรียกว่าไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2 (SARS-CoV-2) ได้แพร่กระจายไปยังทุกภูมิภาค (มาร์ซ) และทำให้มีผู้เสียชีวิต 3,301 ราย (ไม่รวมผู้เสียชีวิตอีก 848 รายอันเป็นผลมาจาก "สาเหตุอื่น")
ประเทศอาร์มีเนียได้ระงับการเดินทางโดยไม่ต้องขอวีซ่าสำหรับชาวจีนตั้งแต่วันที่ 1 กุมภาพันธ์ ไม่นานหลังจากที่ได้ใช้กฎเกณฑ์แบบปลอดวีซ่า 90 วันในวันที่ 19 มกราคม พลเมืองของประเทศอิหร่านไม่สามารถรับวีซ่าเมื่อเดินทางมาถึงได้อีกต่อไป นอกจากนี้ ผู้โดยสารที่เคยไปทวีปยุโรปส่วนใหญ่ เช่นเดียวกับเกาหลีใต้และญี่ปุ่นภายใน 14 วันที่ผ่านมา จะไม่ได้รับอนุญาตให้เข้าไปในประเทศอาร์มีเนียอีกต่อไป นอกจากนี้ ยังมีการปิดพรมแดนของประเทศอาร์มีเนียกับสาธารณรัฐอาร์ทซัคเพื่อป้องกันไม่ให้ไวรัสแพร่กระจายไปยังสาธารณรัฐที่ถูกรับอย่างไม่รู้จัก (ซึ่ง "โดยพฤตินัย" ได้ประกาศเอกราชในการลงประชามติทั่วประเทศเมื่อวันที่ 10 ธันวาคม ค.ศ. 1992)
ก่อนที่ไวรัสจะได้รับการยืนยันว่ามาถึงประเทศอาร์มีเนีย การทดสอบ 118 คนได้ดำเนินการในเดือนกุมภาพันธ์โดยให้ผลลบ จนถึงปัจจุบัน มีรายงานว่าทางอาร์มีเนียได้ทำการทดสอบ 788,953 คน ซึ่ง 181,165 คนมีเป็นผลเป็นบวก
ความช่วยเหลือ > ความช่วยเหลือระหว่างประเทศ

ประเทศและองค์การระหว่างประเทศที่ส่งความช่วยเหลือและเงินทุนให้แก่รัฐบาลอาร์มีเนีย เพื่อช่วยต่อสู้กับการระบาดทั่วดังกล่าว:
แคนาดา: แคนาดาให้เงินสนับสนุนแก่อาร์มีเนียมูลค่า 260,000 ดอลลาร์เพื่อช่วยเหลือผู้ป่วยโควิด-19
จีน: เมื่อวันที่ 8 เมษายน ค.ศ. 2020 ความช่วยเหลือด้านมนุษยธรรมชุดหนึ่งซึ่งรวมถึงหน้ากากอนามัยแบบใช้แล้วทิ้ง, ชุดป้องกัน และเครื่องช่วยหายใจจากประเทศจีนได้มาถึงอาร์มีเนีย
สหภาพยุโรป: สหภาพยุโรปได้ให้เงินช่วยเหลือ 92 ล้านยูโรแก่อาร์มีเนีย นอกจากนี้ สหภาพยุโรปยังได้มอบถุงมือ 6,000 ชิ้นให้แก่อาร์มีเนีย, หน้ากากทางการแพทย์ 2,300 ชิ้น และมอบชุดดูแลผู้ป่วยที่อ่อนแอกว่า 3,000 คน
รัสเซีย: ในเดือนเมษายน ค.ศ. 2020 กองทัพรัสเซียได้ส่งทีมแพทย์และอุปกรณ์พิเศษไปยังประเทศอาร์มีเนียเพื่อช่วยทางการในการตรวจจับและป้องกันผู้ป่วยไวรัสโคโรนาในหมู่กำลังพลทางทหารของอาร์มีเนียและรัสเซียที่ประจำการในประเทศ อุปกรณ์ดังกล่าวรวมถึงห้องปฏิบัติการตรวจหาไวรัสโคโรนา และระบบรวบรวมตัวอย่าง
เซอร์เบีย เมื่อวันที่ 18 และ 19 มิถุนายน ประเทศเซอร์เบียได้ส่งเครื่องบินสองลำพร้อมความช่วยเหลือทางการแพทย์ไปยังประเทศอาร์มีเนีย ซึ่งมีอุปกรณ์ช่วยหายใจ 10 เครื่อง, จอภาพติดตามอาการของผู้ป่วย 10 เครื่อง, หน้ากากอนามัย 500,000 ผืน, หน้ากากช่วยหายใจ 100,000 ผืน, แว่นตาป้องกัน 25,000 อัน, ชุดป้องกันทางการแพทย์ 25,000 ชุด และสิ่งของจำเป็นอื่น ๆ
สหรัฐ: สหรัฐได้มอบเงินจำนวน 2.7 ล้านดอลลาร์เพื่อช่วยเสริมสร้างขีดความสามารถของห้องปฏิบัติการ, ปรับปรุงการจัดการผู้ป่วยรุนแรง และสนับสนุนการวางแผนเตรียมความพร้อมระดับชุมชนในประเทศอาร์มีเนีย สหรัฐยังมอบเงิน 1.2 ล้านดอลลาร์เพื่อแก้ไขปัญหาผลกระทบทางเศรษฐกิจจากโควิด-19 จำนวน 1.8 ล้านดอลลาร์สำหรับงานสังคมสงเคราะห์ในชุมชน และอีก 200,000 ดอลลาร์แก่ประชาสังคมและองค์การสื่ออิสระ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การระบาดทั่วของโควิด-19 ในประเทศอาร์มีเนีย
Schinziella

| Schinziella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา Gentianales
วงศ์:: วงศ์ดอกหรีดเขา Gentianaceae Gilg
สกุล:: Schinziella Schinziella (Schinz) Gilg
สปีชีส์:: Schinziella tetragona
ชื่อทวินาม
Schinziella tetragona (Schinz) Gilg

Schinziella เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Schinziella tetragona.
มีถิ่นกำเนิดในแถบแอฟริกาเขตร้อน
Nepenthes burbidgeae

| Nepenthes burbidgeae |
| --- | --- |

หม้อล่างของ Nepenthes burbidgeae จากผาหมู (Pig Hill)
สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Core eudicots
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  burbidgeae
ชื่อทวินาม
Nepenthes burbidgeae Hook.f. ex Burb. (1882)

ชื่อพ้อง
 Nepenthes burbidgei Hook.f. ex Burb. (1894) sphalm.typogr.  Nepenthes phyllamphora auct. non Willd.: Stapf (1894) 
Nepenthes burbidgeae หรือที่รู้จักกันในชื่อ painted pitcher plant หรือ Burbidge's Pitcher-Plant,  เป็นหม้อข้าวหม้อแกงลิงที่มีการกระจายพันธุ์เป็นหย่อม ๆ รอบภูเขากีนาบาลู และใกล้กับภูเขาตัมบูยูกอน (Tambuyukon) ในรัฐซาบะฮ์, เกาะบอร์เนียว
ลักษณะทางพฤกษศาสตร์

N. burbidgeae เป็นไม้เลื้อยเป็นเถา ลำต้นยาว 15 ม.มีเส้นผ่าศูนย์กลางถึง 18 มม. ปล้องทรงกระบอกถึงเป็นเหลี่ยมเมื่อตัดขวาง ยาว 12 ซม.
ใบคล้ายแผ่นหนัง มีก้านใบ แผ่นใบรูปขอบขนาน อาจยาวถึง 40 ซม.กว้าง 10 ซม. ปลายแหลม สอบเรียวไปทางฐาน ก้านใบเป็นปีก ยาวถึง 15 ซม. และจับไว้แน่นกับลำต้น เป็นครีบสองปีกแคบ ๆ แผ่ไปถึงลำต้น มีเส้นใบตามยาว 3-4 เส้นแต่ด้านของเส้นกลางใบ เส้นใบแบบขนนกไม่ชัด สายดิ่งอาจยาวถึง 30 ซม.
หม้อใบกระจุกและหม้อล่างรูปกลมกึ่งกรวยหรือรูปกรวย N. burbidgeae ไม่เหมือนกับหม้อข้าวหม้อแกงลิงชนิดอื่น ตรงไม่มีคอคอดตรงกึ่งกลางหม้อ หม้อล่างมีขนาดใหญ่สูงถึง 25 ซม. กว้าง 10 ซม. มีปีกตะเข็บหนึ่งคู่ กว้าง 10 มม. วางตัวทอดยาวด้านหน้าของหม้อ มีต่อมหมวกขนาดเล็ก ปกคลุมผิวด้านในบริเวณครึ่งล่างของหม้อ ปากรูปกลมยกขึ้นไปทางด้านหลังสั้น ๆ เพอริสโตมแบนและแผ่ออก กว้าง 30 มม. ขอบในเรียบ มีฟันขนาดเล็กแยกกัน ฝารูปไข่ กว้าง 8 ซม. มีสันแยกกันและรยางค์รูปตะขอที่ผอวด้านล่าง มีเดือยเดี่ยว (ยาว ≤12 มม.) ที่ฐานฝา
หม้อบนจะคล้ายกับหม้อล่าง แม้แต่สีก็คล้ายกัน แต่มีขนาดเล็กกว่า สูงเพียง 13 ซม. กว้าง 7 ซม. เป็นรูปกรวยด้านล่างและเป็นทรงกลมในด้านบน ปีกด้านหน้าหม้อจะลดรูปลงเหลือแค่สัน
N. burbidgeae มีช่อดอกแบบช่อกระจะ ก้านช่อดอกยาวถึง 25 ซม.ขณะที่แกนกลางยาว 30 ซม. หนึ่งก้านดอกอาจมี 1-2 ดอก ยาว 15 มม. กลีบเลี้ยงรูปไข่ ยาว 5 มม.
เกือบทุกส่วนปกคลุมด้วยขนสั้นหร็อมแหร็ม ขอบแผ่นใบมีขนสีน้ำตาล ตรง ยาว 3 มม.
N. burbidgeae มีการกระจายพันธุ์ที่แคบ จึงไม่มีหน่วยอนุกรมวิธานต่ำกว่าระดับชนิดแจกแจงไว้
แหล่งข้อมูลอื่น

Danser, B.H. 1928. 7. Nepenthes Burbidgeae BURB. In: The Nepenthaceae of the Netherlands Indies. Bulletin de Jardin de Botanique, Buitenzorg, Série III, 9 (3–4) : 249–438.
ต้นใบใบกระจุกกับหม้อล่าง
หม้อบน
Scaraboides

| Scaraboides |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับผักชี Apiales
วงศ์:: วงศ์ผักชี Apiaceae
สกุล:: Scaraboides Scaraboides Magee & B.-E.van Wyk
สปีชีส์:: Scaraboides
ชื่อทวินาม
Scaraboides Magee & B.-E.van Wyk

Scaraboides เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
Scaraboides manningii Magee & B.-E.van Wyk
Nepenthes bongso

| Nepenthes bongso |
| --- | --- |

สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  bongso
ชื่อทวินาม
Nepenthes bongso Korth. (1839)

ชื่อพ้อง
 Nepenthes bongso sensu Danser (1928)  [=N. bongso/N. ovata/N. talangensis]  Nepenthes bongso sensu Sh.Kurata (1973)  [=N. bongso/N. ovata/N. talangensis]  Nepenthes bongso auct. non Korth.: Guillaum. (1911)  [=N. vieillardii]  Nepenthes bongso auct. non Korth.: Jebb & Cheek (1997)  [=N. bongso/N. talangensis]  Nepenthes bongso auct. non Korth.: Ridl. (1908)  [=N. gracillima]  Nepenthes bongso auct. non Korth.: Tamin & M.Hotta in M.Hotta (1986)  [=N. bongso/N. dubia/N. inermis]
Nepenthes bongso ( จากภาษาอินโดนีเซีย: Putri Bungsu = ลูกสาวคนเล็ก; อ้างถึงตำนานท้องถิ่นของวิญญาณผู้พิทักษ์ภูเขามาราปี (Marapi) ) เป็นหม้อข้าวหม้อแกงลิงที่สูงของเกาะสุมาตรา ขึ้นสูงจากระดับน้ำทะเล 1000-2700 เมตร มันมีลักษณะคล้ายกับ N. carunculata และมีการโต้แย้งกันว่าควรถือเอา 2 ชนิดนี้เป็นชนิดเดียวกันหรือไม่
N. bongso ไม่มีการจัดจำแนกรูปแบบหรือความหลากหลาย (ยกเว้น N. carunculata ที่ถูกพิจารณาเป็นชนิดเดียวกัน)
อนุกรมวิธาน

| ลักษณะ | N>  bongso | N>  dubia | N>  talangensis | N>  tenuis |
| --- | --- | --- | --- | --- |
| รูปร่างของหม้อบน | รูปหลอด - รูปลำโพง | รูปหลอดในส่วนล่าง, รูปลำโพงเหนือส่วนกลาง | รูปหลอดถึงรูปกรวยแคบในครึ่งล่าง,รูปไข่ในครึ่งบน | รูปลำโพงกว้าง, แคบลงตรงใต้ปาก |
| ฝาหม้อ | รูปวงกลม | รูปลิ่มแคบ | รูปไข่กว้าง | รูปรีแคบมาก |
| อัตราส่วน ความยาว/ความกว้าง ของหม้อบน | 3,3 | 1,9 | 2,3 | 1,75 |
ลูกผสมทางธรรมชาติ

N. bongso × N. pectinata
N. bongso × N. singalana
N. bongso × N. talangensis
ในปี ค.ศ. 1928 The Nepenthaceae of the Netherlands Indies  (หม้อข้าวหม้อแกงลิงแห่งหมู่เกาะอินเดียตะวันออกของดัตช์) " เอกสารเฉพาะเรื่องของ บี.เอช. แดนเซอร์ (B. H. Danser) กล่าวถึงหม้อข้าวหม้อแกงลิงที่เขาคิดว่าเป็นลูกผสมของ N. bongso × N. pectinata อย่างไรก็ตามพืชชนิดนี้กลับกลายเป็น N. densiflora ที่ถูกจัดจำแนกใน 12 ปีต่อมาโดยแดนเซอร์
การประท้วงในประเทศโปแลนด์ ตุลาคม พ.ศ. 2563

| การประท้วงในประเทศโปแลนด์ เดือนตุลาคม 2020 |
| --- | --- |
ส่วนหนึ่งของ วิกฤตการณ์ศาลรัฐธรรมนูญโปแลนด์
การประท้วงใน (ตามเข็มจากบนสุด): กรากุฟ, Bielsko-Biała, วอร์ซอ, กรากุฟ และ วรอตสวัฟ
วันที่: 22 ตุลาคม 2020 – ดำเนินอยู่ (3 ปี 11 เดือน 2 สัปดาห์ 5 วัน)
สถานที่:  โปแลนด์
สาเหตุ: การตัดสินของศาลรัฐธรรมนูญที่เพิ่มข้อจำกัดให้กับกฎหมายการยุติการตั้งครรภ์
เป้าหมาย:  ยกเลิกการตัดสินของศาลหรือปลดปล่อยกฎหมายยุติการตั้งครรภ์ 
วิธีการ: เดินขบวน, ประท้วง, ปิดการจราจร, หยุดงานประท้วง, ก่อกวนพิธีมิสซา
สถานะ: ดำเนินอยู่
การประท้วงในประเทศโปแลนด์ในเดือนตุลาคม พ.ศ. 2563 เริ่มต้นขึ้นในวันที่ 22 ตุลาคม 2020 เพื่อต่อต้านการตัดสินของ ศาลรัฐธรรมนูญซึ่งประกอบด้วยผู้พิพากษาส่วนใหญ่ได้รับการแต่งตั้งจากพรรคการเมืองผู้ปกครองประเทศ ลอว์แอนด์จัสตีส (PiS) ซึ่งได้เพิ่มข้อจำกัดให้กับการยุติการตั้วครรภ์ในประเทศโปแลนด์ทำให้การยุติตั้งครรภ์ผิดกฎหมายในแทบทุกกรณี รวมถึงกรณีที่ตัวอ่อนในครรภ์มีความพิการหรือป่วยด้วยโรคที่อันตรายถึงชีวิตและไม่สามารถรักษาหายได้ การประท้วงได้ดำเนินขึ้นนับตั้งแต่ช่วงบ่ายของวันเดียวกับที่ศาลออกคำตัดสินดังกล่าว กฎหมายใหม่นี้ทำให้การยุติการตั้งครรภ์เหลืองเพียงสองกรณีที่สามารถดำเนินได้โดยถูกกฎหมาย คือ (1) จากการข่มขืนหรือการร่วมประเวณีในผู้มีสัมพันธ์ใกล้ชิดทางสายเลือด หรือ (2) เมื่อสภาพสุขภาพของมารดาเสี่ยงอันตรายถึงชีวิต
การประท้วงนี้ยังเป็นการต่อต้านการนำมาปนกันของคริสตจักรคาทอลิกและรัฐในประเทศโปแลนด์ที่ได้รับการยอมรับมานาน และเป็นการต่อต้านอำนาจบริหาร ตุลาการ และยุติธรรมที่ถูกกุมโดยพรรค PiS เพียงผู้เดียว
การระบาดทั่วของโควิด-19 ในประเทศอิรัก

| การระบาดทั่วของโควิด-19 ในประเทศอิรัก |
| --- | --- |
 
โรค: COVID-19
สายพันธุ์ไวรัส: SARS-CoV-2
สถานที่: ประเทศอิรัก
การระบาดครั้งแรก: อู่ฮั่น มณฑลหูเป่ย์ ประเทศจีน
ผู้ป่วยต้นปัญหา: นาจาฟ
ผู้ป่วยยืนยันสะสม: 602,331
หาย: 554,990
เสียชีวิต: 12,881
เว็บไซต์ของรัฐบาล
https://coronavirus.iq
การระบาดทั่วของโควิด-19 ในประเทศอิรัก เป็นส่วนหนึ่งของการแพร่ระบาดทั่วของโควิด-19 (COVID-19) ซึ่งเกิดจากไวรัสโคโรนาสายพันธุ์ใหม่ (SARS-CoV-2). ประเทศอิรักพบผู้ติดเชื้อยืนยันครั้งแรกในวันที่ 22 กุมภาพันธ์ที่นาจาฟ จนถึงเดือนเทษายน มีผู้ติดเชื้อยืนยันมากกว่าหลักร้อยที่เขตผู้ว่าการแบกแดด บัสรา ซุลัยมานียะฮ์, อัรบีล และนาจาฟ
สถิติ > ภาพรวม

ตารางข้างล่างคือผู้ติดเชื้อยืนยันจากโควิด-19 ในแต่ละเขตผู้ว่าการของประเทศอิรัก
| เขตผู้ว่าการ | ติดเชื้อ | เสียชีวิต | หาย |
| --- | --- | --- | --- |
| เขตผู้ว่าการอัลอันบาร | 486 | 20 | 258 |
| เขตผู้ว่าการอัลกอดิซียะฮ์ | 15 | 1 | 11 |
| เขตผู้ว่าการบาบิโลน | 49 | 5 | 39 |
| เขตผู้ว่าการแบกแดด | 2,234 | 97 | 8,097 |
| เขตผู้ว่าการบัสรา | 747 | 18 | 578 |
| เขตผู้ว่าการษีกอร | 96 | 4 | 72 |
| เขตผู้ว่าการดิยาลา | 45 | 5 | 21 |
| เขตผู้ว่าการดุฮูก | 1,619 | 11 | 621 |
| เขตผู้ว่าการอัรบีล | 8,004 | 219 | 4,101 |
| เขตผู้ว่าการฮะลับญะฮ์ | 623 | 12 | 528 |
| เขตผู้ว่าการกัรบะลาอ์ | 152 | 8 | 118 |
| เขตผู้ว่าการคีร์คูก | 72 | 2 | 59 |
| เขตผู้ว่าการมัยซาน | 2,860 | 121 | 1,564 |
| เขตผู้ว่าการอัลมุษันนา | 117 | 4 | 95 |
| เขตผู้ว่าการนาจาฟ | 2,483 | 45 | 1,196 |
| เขตผู้ว่าการนิเนเวห์ | 12 | 0 | 6 |
| เขตผู้ว่าการซุลัยมานียะฮ์ | 9,756 | 470 | 5,778 |
| เขตผู้ว่าการเศาะลาฮุดดีน | 127 | 0 | 18 |
| เขตผู้ว่าการวาซิฏ | 1,018 | 18 | 139 |
| รวม | 12,366 | 346 | 5,168 |
ดูเพิ่ม

การระบาดทั่วของโควิด-19 ในทวีปเอเชีย
อัตราร้อยละผู้ที่ไม่ติดเชื้อ (รวมผู้เสียชีวิตและหาย) ในวันที่ 7 มิถุนายน ค.ศ. 2020
  0%
  1-9%
  10-29%
  30-49%
  50-99%
  100%
ร้อยละของผู้เสียชีวิตต่อจำนวนผู้ติดเชื้อยืนยัน (ในวันที่ 7 มิถุนายน ค.ศ. 2020)
  0%
  1-9%
  10-29%
  30-49%
โปรเจกต์รันเวย์ ฤดูกาลที่ 1

| โปรเจกต์รันเวย์ ฤดูกาลที่ 1 |
| --- | --- |
ประเภท: เรียลลิตี้
ประเทศแหล่งกำเนิด: สหรัฐ
จำนวนตอน: 11
การผลิต
ผู้อำนวยการผลิต: ไฮดี คลูม, ฮาร์วีย์ ไวน์สไตน์ บ็อบ ไวน์สไตน์, แดน คัตฟอร์ท เจน ลิปซิตซ์, เจน ชา,  เดสิรี กรูเบอร์
ความยาวตอน: 60 นาที
ออกอากาศ
เครือข่าย: บราโว
ออกอากาศ: 1 ธันวาคม ค.ศ. 2004 (2004-12-01) – 23 กุมภาพันธ์ ค.ศ. 2005 (2005-02-23)
โปรเจกต์รันเวย์ ฤดูกาลที่ 1 เป็นรายการเรียลลิตีโชว์ค้นหานักออกแบบแฟชั่นของสหรัฐอเมริกา ออกอากาศครั้งแรกที่สหรัฐอเมริกาทางช่องบราโว่ ในวันที่ 1 ธันวาคม พ.ศ. 2547 ในฤดูกาลแรกของรายการนี้มีผู้เข้าแข่งขันทั้งหมด 12 คน และได้นางแบบชื่อดัง ไฮดี คลูม รับหน้าที่เป็นพิธีกรและกรรมการตัดสินในฤดูกาลนี้ ร่วมกับ ไมเคิล คอร์ส นักออกแบบแฟชั่นชื่อดัง และ นีน่า การ์เซีย บรรณาธิการนิตยสาร แอล (Elle) นอกจากนี้ยังมี ทิม กันน์ มาเป็นที่ปรึกษาคอยให้คำแนะนำกับผู้เข้าแข่งขันอีกด้วย
ผู้เข้าแข่งขัน > นักออกแบบแฟชั่น

12 นักออกแบบในฤดูกาลนี้ ประกอบไปด้วย:
| ผู้เข้าแข่งขัน | อายุ | บ้านเกิด | ผลการแข่งขัน |
| --- | --- | --- | --- |
| แดเนียล แฟรนโก | 32 | ลอสแอนเจลิส, แคลิฟอร์เนีย | อันดับที่ 12 |
| มาริโอ คาเดนาส | 23 | เปมโบรคไพน์ส, ฟลอริดา | อันดับที่ 11 |
| สตาร์ อิลโซเฟอร์ | 27 | ชาร์ลอตต์, นอร์ทแคโรไลนา | อันดับที่ 10 |
| วาเนสซา ไรลีย์ | 34 | ลอนดอน, อังกฤษ | อันดับที่ 9 |
| นอรา คาลิกูรี | 21 | เชสเชียร์, คอนเนตทิคัต | อันดับที่ 8 |
| อเล็กซานดรา วีดัล | 21 | ไมแอมี, ฟลอริดา | อันดับที่ 7 |
| เควิน จอห์น | 37 | นิวยอร์ก, นิวยอร์ก | อันดับที่ 6 |
| โรเบิร์ต พลอตกิน | 28 | นิวยอร์ก, นิวยอร์ก | อันดับที่ 5 |
| ออสติน สการ์เลตต์ | 22 | นิวยอร์ก, นิวยอร์ก | อันดับที่ 4 |
| เวนดี เปปเปอร์ | 39 | มิดเดิลเบิร์ก, เวอร์จิเนีย | อันดับที่ 3 |
| คารา ซอน | 37 | ลอสแอนเจลิส, แคลิฟอร์เนีย | รองชนะเลิศ |
| เจย์ แม็คคาร์โรล | 29 | แดลลัส, เพนซิลเวเนีย | ชนะเลิศ |
ผู้เข้าแข่งขัน > นางแบบ

12 นางแบบในฤดูกาลนี้ ประกอบไปด้วย:
| นางแบบ | อายุ | บ้านเกิด | ผลการแข่งขัน |
| --- | --- | --- | --- |
| แมรี เฮนเดอร์สัน | 19 | เท็กซัส | อันดับที่ 12 |
| แอลลิสัน เซเบเลียน | 19 | มิชิแกน | อันดับที่ 11 |
| โจเซียน บาร์โบซา | 21 | บราซิล | อันดับที่ 10 |
| ออเดรย์ ชิฮอคกี | 18 | เวอร์จิเนีย | อันดับที่ 9 |
| จอย เพอร์เซลล์ | 21 | เท็กซัส | อันดับที่ 8 |
| มอร์แกน ควินน์ | 21 | ไอโอวา | อันดับที่ 7 |
| เอริน เดนาร์โด | 21 | นิวเจอร์ซีย์ | อันดับที่ 6 |
| โอลกา โคโนโนวา | 18 | สาธารณรัฐเช็ก | อันดับที่ 5 |
| มาร์ตินิก มิทเชลล์ | 21 | แคลิฟอร์เนีย | อันดับที่ 4 |
| เมลิสซา ฮาโร | 17 | แคลิฟอร์เนีย | อันดับที่ 3 |
| เจนนี โทธ | 22 | โอไฮโอ | รองชนะเลิศ |
| จูเลีย เบย์นอน | 20 | แคลิฟอร์เนีย | ชนะเลิศ |
ผลการแข่งขัน

| นักออกแบบ | 1 | 2 | 3 | 4 | 5 | 6 | 7 | 8 | 9 | 11 | รายชื่อตอน |
| --- | --- | --- | --- | --- | --- | --- | --- | --- | --- | --- | --- |
| เจย์ | ผ่าน | ผ่าน | สูง | ผ่าน | สูง | สูง | สูง | สูง | ต่ำ | ชนะเลิศ | 11 - Finale |
| คารา | ผ่าน | ชนะ | ผ่าน | ผ่าน | ชนะ | ผ่าน | ชนะ | ชนะ | ต่ำ | รองชนะเลิศ | 11 - Finale |
| เวนดี | ต่ำ | ต่ำสุด | ชนะ | ต่ำ | ผ่าน | ต่ำ | ต่ำสุด | ต่ำสุด | ชนะ | อันดับที่ 3 | 11 - Finale |
| ออสติน | ชนะ | ผ่าน | ต่ำ | ต่ำ | ต่ำสุด | ชนะ | ต่ำ | ต่ำ | ตกรอบ |  | 9 - Design For The Red Carpet |
| โรเบิร์ต | ผ่าน | สูง | ต่ำสุด | ผ่าน | ผ่าน | สูง | สูง | ตกรอบ |  |  | 8 - Postal Uniform Challenge |
| เควิน | ผ่าน | ผ่าน | ผ่าน | ชนะ | ผ่าน | ต่ำสุด | ตกรอบ |  |  |  | 7 - Design A Collection |
| อเล็กซานดรา | ผ่าน | ผ่าน | สูง | สูง | ผ่าน | ตกรอบ |  |  |  |  | 6 - Making A Splash |
| นอรา | สูง | ต่ำ | ผ่าน | ต่ำสุด | ตกรอบ |  |  |  |  |  | 5 - "Model" Clients |
| วาเนสซา | สูง | ผ่าน | ผ่าน | ตกรอบ |  |  |  |  |  |  | 4 - Collaboration |
| สตาร์ | ต่ำสุด | สูง | ตกรอบ |  |  |  |  |  |  |  | 3 - Commercial Appeal |
| มาริโอ | ผ่าน | ตกรอบ |  |  |  |  |  |  |  |  | 2 - Vision |
| แดเนียล | ตกรอบ |  |  |  |  |  |  |  |  |  | 1 - Innovation |
: ถึงแม้ทีมของนอราจะได้คะแนนสูงที่สุด แต่กรรมการคิดว่าความสามัคคีในทีมนั้นอ่อนแอมาก ทำให้เธอตกเป็นสองคนสุดท้าย
| นางแบบ | 1 | 2 | 3 | 4 | 5 | 6 | 7 | 8 | 9 | 11 |  |
| --- | --- | --- | --- | --- | --- | --- | --- | --- | --- | --- | --- |
| จูเลีย | อเล็กซานดรา | อเล็กซานดรา | เจย์ | ออสติน | ออสติน | เจย์ | เจย์ | เจย์ | เจย์ | ชนะเลิศ |  |
| เจนนี | เจย์ | เควิน | นอรา | คารา | คารา | คารา | คารา | คารา | คารา | ออก |  |
| เมลิสซา | โรเบิร์ต | โรเบิร์ต | ออสติน | เควิน | นอรา | ออสติน | เวนดี | เวนดี | เวนดี | ออก |  |
| มาร์ตินิก | เควิน | ออสติน | คารา | อเล็กซานดรา | โรเบิร์ต | เวนดี | เควิน | ออสติน | ออสติน | ออก |  |
| โอลกา | ออสติน | มาริโอ | เควิน | วาเนสซา | เควิน | โรเบิร์ต | โรเบิร์ต | โรเบิร์ต | ออก |  |  |
| เอริน | มาริโอ | เวนดี | อเล็กซานดรา | เจย์ | อเล็กซานดรา | อเล็กซานดรา | ออสติน | ออก |  |  |  |
| มอร์แกน | คารา | วาเนสซา | วาเนสซา | เวนดี | เจย์ | เควิน | ออก |  |  |  |  |
| จอย | วาเนสซา | นอรา | สตาร์ | นอรา | เวนดี | ออก |  |  |  |  |  |
| ออเดรย์ | สตาร์ | สตาร์ | เวนดี | โรเบิร์ต | ออก |  |  |  |  |  |  |
| โจเซียน | เวนดี | คารา | โรเบิร์ต | ออก |  |  |  |  |  |  |  |
| แอลลิสัน | นอรา | เจย์ | ออก |  |  |  |  |  |  |  |  |
| แมรี | แดเนียล | ออก |  |  |  |  |  |  |  |  |  |
: ในตอนที่ 8 จูเลียซึ่งเป็นนางแบบให้กับเจย์นั้นไม่สามารถมาเดินแบบได้ ออสตินจึงสวมชุดของเจย์และเดินแบบแทนเธอ
รายชื่อตอน > ตอนที่ 1: Innovation

การค้นหาสุดยอดนักออกแบบแห่งอเมริกาได้เริ่มต้นขึ้นแล้วกับรายการโปรเจกต์รันเวย์ ในฤดูกาลแรกของรายการนี้ ผู้เชี่ยวชาญทางด้านแฟชั่นได้ออกค้นหานักออกแบบผู้มีความสามารถ โดยได้จัดการออดิชั่นขึ้นที่ 4 เมืองใหญ่ของสหรัฐอเมริกา ได้แก่ ลอสแอนเจลิส, ชิคาโก, นิวยอร์กซิตี, และ ไมแอมี จนได้นักออกแบบผู้ผ่านเข้ารอบ 12 คนสุดท้าย นักออกแบบทั้ง 12 คนเดินทางมายัง แอตลาส อพาร์ทเมนท์ในนิวยอร์กซิตี ที่นั่นทุกคนได้พบกับ ไฮดี คลูม สุดยอดนางแบบซึ่งทำหน้าที่เป็นพิธีกรของรายการนี้ เธอได้แจ้งให้ทุกคนทราบว่า อพาร์ทเมนท์แห่งนี้จะเป็นที่พักของนักออกแบบทุกคนตลอดการแข่งขันนี้จนกว่าจะถูกคัดออก จากนั้นนักออกแบบทั้ง 12 คนได้เดินทางไปยัง โรงเรียนการออกแบบพาร์สัน ที่นั่นทุกคนได้พบกับไฮดีและ ทิม กันน์ ผู้อำนวยการแฟชั่นโรงเรียนพาร์สัน ไฮดีได้แจ้งให้นักออกแบบทุกคนทราบว่า โรงเรียนพาร์สันแห่งนี้จะเป็นสถานที่นักออกแบบทุกคนจะใช้ทำงานออกแบบและใช้ในการตัดสินในแต่ละสัปดาห์ด้วย โดยจะมี ทิม กันน์ เป็นผู้ให้คำปรึกษาตลอดการแข่งขัน จากนั้นไฮดีได้แจ้งโจทย์สำหรับการแข่งขันแรกของฤดูกาลนี้ นั่นคือการสร้างสรรค์ชุดที่เซ็กซี่ สวยงาม และเลิศหรู สำหรับออกงานกลางคืน แต่ทุกคนจะได้เริ่มการแข่งขันในวันพรุ่งนี้ โดยนักออกแบบทุกคนได้เลือกนางแบบสำหรับสวมใส่ชุดของพวกเขาเดินลงบนรันเวย์ ก่อนที่ทุกคนจะได้ไปรวมตัวกันสำหรับงานเลี้ยงบนดาดฟ้า ในวันต่อมา ทิม กันน์ ได้พานักออกแบบทุกคนไปยังซุปเปอร์มาร์เก็ต และได้แจ้งให้ทุกคนทราบว่า สำหรับโจทย์ในครั้งนี้ทุกคนจะต้องใช้วัสดุจากในซุปเปอร์มาร์เก็ตแห่งนี้เท่านั้น โดยทุกคนจะได้เงินทุนคนละ 50 ดอลลาร์ และมีเวลา 1 ชั่วโมงในการหาซื้อวัสดุ นักออกแบบทุกคนมีเวลา 1 วันที่จะทำชุดให้เสร็จ นักออกแบบที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
นักออกแบบกับวัสดุที่เลือกใช้:
อเล็กซานดรา - ถุงเท้าสีน้ำตาล, ถุงน่องสีน้ำตาล
ออสติน - เปลือกข้าวโพด, เทปกาวผ้า
แดเนียล - กระดาษห่อเนื้อ, อะลูมิเนียมฟอยล์, ถุงขยะ
เจย์ - อะลูมิเนียมฟอยล์, ตัวหมากเก็บ, กระทะสำหรับย่าง
คารา - ไม้ปัดฝุ่น, ริบบิ้น, คัพเค้กฟอยล์, สีสำหรับวาดภาพ
เควิน - แผ่นรองรองเท้า, ผ้าม่านกั้นห้องอาบน้ำ
มาริโอ - ผ้าม่านกั้นห้องอาบน้ำ
นอรา - แผ่นรองจาน, เก้าอี้แบบพับ
โรเบิร์ต - หัวม็อบถูพื้น, ขนมปังแผ่น, สีผสมอาหาร, ลูกอมรูปตัวอักษรภาษาอังกฤษ, เทปกาวผ้า
สตาร์ - ผ้าคลุมโต๊ะรองรีดผ้า, หมากฝรั่ง, กระดาษฟอยล์ห่อของ
วาเนสซา - กุ้งน้ำจืด, ถุงใส่ผ้าสำหรับส่งซัก, ถุงขยะ
เวนดี - พริกหยวกสีเขียวและสีแดง, ลูกอมแบบเส้น, ลูกอมรสมินท์, ลูกปัดและเครื่องประดับ
กรรมการ: ไฮดี คลูม, นีน่า การ์เซีย, ไมเคิล คอร์ส
กรรมการรับเชิญ: แพทริเซีย ฟิลด์
ผู้ชนะ: ออสติน
ผู้ถูกคัดออก: แดเนียล
ออกอากาศ: 1 ธันวาคม พ.ศ. 2547
รายชื่อตอน > ตอนที่ 2: Vision

ในตอนนี้นักออกแบบที่เหลือทั้ง 11 คน ได้รับโจทย์ให้สร้างสรรค์ชุดโดยใช้เพียงผ้าฝ้ายสีขาวธรรมดา และชุดที่ทำจะต้องสื่อถึงคำว่า "ริษยา (envy)" ด้วย นักออกแบบได้รับเงินคนละ 50 ดอลลาร์ในการซื้อวัสดุมาทำชุด และมีเวลา 1 วันในการทำชุดให้เสร็จ ในเช้าวันต่อมา ทิม กันน์ได้เข้ามาแจ้งให้นักออกแบบทุกคนทราบว่าจะพาทุกคนออกไปข้างนอกและให้ทุกคนเตรียมชุดที่ตนเองทำไปด้วย ทิมพาทุกคนไปที่ร้านขายเสื้อผ้า 30 แวน แดม ที่นั่นทุกคนได้พบกับ พอล เบอร์แมน เจ้าของร้าน จากนั้นทิมจึงได้แจ้งให้นักออกแบบทุกคนทราบว่า ในครั้งนี้ทุกคนจะได้นำเสนอชุดของตัวเองแก่ลูกค้า โดยชุดของใครที่ได้ราคาประมูลจากลูกค้าสูงที่สุดจะเป็นผู้ชนะการแข่งขันในครั้งนี้ไป
กรรมการ: ไฮดี คลูม, นีน่า การ์เซีย
กรรมการรับเชิญ: คอนสแตนซ์ ไวท์ และ พอล เบอร์แมน
ผู้ชนะ: คารา
ผู้ถูกคัดออก: มาริโอ
ออกอากาศ: 8 ธันวาคม พ.ศ. 2547
รายชื่อตอน > ตอนที่ 3: Commercial Appeal

ในตอนนี้นักออกแบบที่เหลืออยู่ทั้ง 10 คนได้เดินทางไปยังสตูดิโอออกแบบของแบรนด์ บานานา รีพลับลิค ซึ่งที่นั่นทุกคนได้พบกับไฮดี ที่มาแจ้งโจทย์สำหรับการแข่งขันครั้งนี้ นั่นคือการสร้างสรรค์ชุดสำหรับงานปาร์ตี้ฤดูร้อนให้กับลูกค้าของบานานา รีพลับลิค นักออกแบบทุกคนเลือกวัสดุที่จะนำไปทำชุดจากที่สตูดิโอ และมีเวลา 2 วันในการทำชุดให้เสร็จ ชุดของนักออกแบบที่ชนะการแข่งขันในครั้งนี้จะถูกวางขายในร้านบานานา รีพลับลิค
กรรมการ: ไฮดี คลูม, นีน่า การ์เซีย, ไมเคิล คอร์ส
กรรมการรับเชิญ: เดโบราห์ ลอยด์
ผู้ชนะ: เวนดี
ผู้ถูกคัดออก: สตาร์
ออกอากาศ: 15 ธันวาคม พ.ศ. 2547
รายชื่อตอน > ตอนที่ 4: Collaboration

ในตอนนี้ นักออกแบบที่เหลือทั้ง 9 คน ได้รับโจทย์ให้แปลงโฉมนักร้องร็อคสาวดาวรุ่ง ซาราห์ ฮัดสัน โดยจะต้องผสมผสานแฟชั่นกับดนตรีแนวร็อค ซึ่งในครั้งนี้นักออกแบบจะต้องทำงานเป็นทีม ทีมละ 3 คน โดยนักออกแบบทุกคนมีเวลาร่างแบบคนละ 5 นาที เพื่อที่จะนำเสนอต่อซาราห์ จากนั้นซาราห์จะเลือกนักออกแบบ 3 คนที่เธอประทับใจในผลงานเพื่อเป็นหัวหน้าทีม แล้วหัวหน้าทีมก็จะเลือกลูกทีมต่อไป แต่ละทีมจะได้รับเงินทีมละ 150 ดอลลาร์ และมีเวลา 1 ชั่วโมงในการเลือกซื้อวัสดุที่จะนำมาทำชุด นักออกแบบมีเวลา 1 วันในการทำชุดให้เสร็จ ผู้ที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
| ทีม | หัวหน้าทีม | ลูกทีม (เรียงตามลำดับที่ถูกเลือก) |
| --- | --- | --- |
| 1 | เควิน | นอรา, อเล็กซานดรา |
| 2 | เจย์ | คารา, โรเบิร์ต |
| 3 | ออสติน | เวนดี, วาเนสซา |
กรรมการ: ไฮดี คลูม, นีน่า การ์เซีย, ไมเคิล คอร์ส
กรรมการรับเชิญ: ซาราห์ ฮัดสัน
ผู้ชนะ: เควิน
ผู้ถูกคัดออก: วาเนสซา
ออกอากาศ: 5 มกราคม พ.ศ. 2548
รายชื่อตอน > ตอนที่ 5: "Model" Clients

ในตอนนี้ นักออกแบบที่เหลืออยู่ทั้ง 8 คนได้รับโจทย์ให้สร้างสรรค์ชุดแต่งงานให้กับลูกค้าของพวกเขานั่นก็คือนางแบบที่พวกเขาเลือก โดยนักออกแบบจะต้องออกแบบชุดแต่งงานตามที่นางแบบของพวกเขาต้องการ นักออกแบบทุกคนจะได้รับเงินทุนคนละ 300 ดอลลาร์ และเวลา 45 นาทีในการเลือกซื้อวัสดุมาทำชุด ทุกคนมีเวลา 2 วันในการทำชุดให้เสร็จ นักออกแบบที่ชนะการแข่งขันในครั้งนี้จะได้รับสิทธิคุ้มกันไม่ถูกคัดออกในครั้งต่อไป
กรรมการ: ไฮดี คลูม, ไมเคิล คอร์ส
กรรมการรับเชิญ: แอนน์ สโลวีย์ และ แอมซาลา
ผู้ชนะ: คารา
ผู้ถูกคัดออก: นอรา
ออกอากาศ: 12 มกราคม พ.ศ. 2548
รายชื่อตอน > ตอนที่ 6: Making A Splash

ในตอนนี้นักออกแบบที่เหลืออยู่ทั้ง 7 คน ได้รับโจทย์ให้สร้างสรรค์ชุดว่ายน้ำให้นางแบบของพวกเขาสำหรับใส่ไปงานปาร์ตี้ โดยนักออกแบบทุกคนจะได้รับเงินทุนคนละ 75 ดอลลาร์ และมีเวลา 30 นาทีในการเลือกซื้อวัสดุมาทำชุด ทุกคนมีเวลา 5 ชั่วโมงในการทำชุดว่ายน้ำให้เสร็จ นักออกแบบที่ชนะการแข่งขันในครั้งนี้จะได้รับการกล่าวถึงในหนังสือพิมพ์นิวยอร์กโพสต์ ในคอลัมน์กอสซิป "Page Six" และจะได้รับสิทธิคุ้มกันไม่ถูกคัดออกในครั้งต่อไป
กรรมการ: ไฮดี คลูม
กรรมการรับเชิญ: คอนสแตนซ์ ไวท์, แอนน์ สโลวีย์ และ ริชาร์ด จอห์นสัน
ผู้ชนะ: ออสติน
ผู้ถูกคัดออก: อเล็กซานดรา
ออกอากาศ: 19 มกราคม พ.ศ. 2548